# Príloha č. 1 Výzvy

# Opis predmetu zákazky.

Predmetom zákazky je zabezpečenie realizácie vzdelávacieho programu v oblasti rozvoja kritického myslenia a vedomostí v oblasti ľudských práv pre žiakov na vybraných stredných školách v zriaďovateľskej pôsobnosti Banskobystrického samosprávneho kraja v druhom školskom polroku 2020/2021. Vzdelávací program bude pokrývať nasledujúce oblasti:

* hodnoty slobody, rovnosti, demokracie, otvorenej spoločnosti
* redukcia stereotypov a predsudkov
* prevencia radikalizácie
* rozvíjanie kompetencie žiakov v oblasti ľudských práv
* rozvoj kritického myslenia žiakov
* aktívne občianstvo a participácia

Zabezpečením realizácie vzdelávacieho programu v oblasti rozvoja kritického myslenia a vedomostí v oblasti ľudských práv sa rozumie najmä:

* zabezpečenie lektorov, ktorí majú ukončené vysokoškolské vzdelanie 1. alebo 2. stupňa a majú certifikát zo školenia alebo tréningu v oblasti vzdelávania k ľudským právam
* vypracovanie individuálneho plánu pre každú zapojenú triedu po zohľadnení požiadaviek školy týkajúcich sa nosnej témy/tém workshopov. Workshopy musia pokrývať nasledujúce oblasti:
* hodnoty slobody, rovnosti, demokracie, otvorenej spoločnosti
* redukcia stereotypov a predsudkov
* prevencia radikalizácie
* rozvíjanie kompetencie žiakov v oblasti ľudských práv
* rozvoj kritického myslenia žiakov
* aktívne občianstvo a participácia
* realizovať vzdelávací program online formou, ak situácia na škole neumožní realizáciu workshopov v priestoroch školy
* dodanie písomne vypracovanej metodiky, podľa ktorej sa budú workshopy realizovať.
* zrealizovanie workshopov na základe individuálneho plánu pre triedu formou interaktívnych aktivít, diskusií, živých knižníc a pod.
* zohľadnenie reakcie zapojených žiakov po absolvovaní dvoch úvodných workshopov pri vytváraní plánu pre danú triedu, priebežné vyhodnocovanie spätnej väzby od žiakov a následne prispôsobenie ďalších aktivít.
* pravidelné konzultovanie obsahu workshopov s učiteľmi a učiteľkami zapojenými v programe počas školského roka. Každá zapojená škola má nárok nad rámec konzultácií, ktoré sa dotýkajú priamo workshopov, aj na konzultácie všeobecnejšie, ktoré sa dotýkajú ľudských práv a podobne, v rozsahu 10 hodín.
* príprava učebného materiálu potrebného na realizáciu workshopov.
* zabezpečenie potrebných organizačno-administratívnych náležitosti spojených s realizáciou programu.
* Zabezpečenie záverečného merania postojov a hodnôt žiakov v triedach zapojených do programu vopred definovanou metódou, ktorá meria najmä zmeny a posuny (pozitívne či negatívne) v hodnotách žiakov v oblasti slobody, rovnosti, demokracie, intolerancie a posuny v kompetenciách žiakov v oblasti ľudských práv, redukcie stereotypov a predsudkov, úrovne kritického myslenia na začiatku a na konci realizácie programu.
* Zabezpečenie spracovania výstupov merania a dodanie písomného vyhodnotenia výstupov merania.

Výučba, ktorej podpora je predmetom zákazky, bude prebiehať v priestoroch nasledujúcich škôl:

|  |  |
| --- | --- |
| **Názov školy** | **Počet tried, v ktorých sa bude realizovať workshop**  |
| Stredná odborná škola, Jasenského 903, 980 61 Tisovec | 1 |
| Stredná odborná škola hotelových služieb a obchodu, Jabloňová 1351, 960 01 Zvolen | 1 |
| Stredná priemyselná škola dopravná, Sokolská 911/94, 960 01 Zvolen | 1 |
| Spojená škola, Jarmočná 1, 992 80 Modrý Kameň | 1 |
| Stredná odborná škola obchodu a služieb, Jilemnického 1282, 965 01 Žiar nad Hronom | 1 |
| Gymnázium Ľudovíta Štúra, Hronská 1467/3, 960 49 Zvolen | 1 |
| Stredná odborná škola hotelových služieb a obchodu, Školská 5, 975 90 Banská Bystrica | 1 |
| Stredná odborná škola, Bystrická 4, 966 81 Žarnovica | 1 |

Rozsah výučby, ktorej podpora je predmetom zákazky:

**8 x zabezpečenie vzdelávacieho programu v oblasti rozvoja kritického myslenia a vedomostí v oblasti ľudských práv pre triedu v druhom školskom polroku 2020/2021**

Vzdelávací program v triede musí pozostávať z minimálne 4 a maximálne 10 workshopov realizovaných v časových intervaloch 4 až 8 týždňov. Trvanie jedného workshopu je v rozsahu 2 vyučovacích hodín.

Výučba vedená lektorom na základe dobrovoľníckeho právneho vzťahu so školou bude prebiehať počas druhého školského polroku 2020/2021.

Výučba workshopov prebiehať výlučne v štandardných rozvrhových časoch škôl.

Úspešný uchádzač (poskytovateľ služieb) bude povinný v rámci zabezpečenia realizácie vzdelávacieho programu dodať všetko materiálne zabezpečenie a zabezpečiť všetky personálne kapacity pre výučbu tak, aby bol plnohodnotne splnený účel predmetu zákazky.

Je povinnosťou úspešného uchádzača zabezpečiť prítomnosť lektorov realizujúcich workshopy na základe dobrovoľníckeho právneho vzťahu so školou na každej plánovanej hodine.

**Upozornenie!!!**

**Uchádzač vo svojej ponuke predloží podrobný opis ním ponúkaných služieb, pričom platí, že z opisu, ktorý uchádzač predloží, musí vyplývať splnenie minimálnych požiadaviek verejného obstarávateľa na predmet zákazky, ako ich zadefinoval vo výzve na predkladanie ponúk. Podrobný opis bude prílohou zmluvy.**

**Uchádzač vo svojej ponuke predloží podrobný položkový rozpočet, v ktorom zohľadní všetky svoje režijné náklady, náklady na materiálne a personálne zabezpečenie realizácie predmetu zákazky, pričom pri zostavovaní rozpočtu musí uchádzač vychádzať z podrobného opisu ním ponúkaných služieb (dokument podľa predošlého odseku). Podrobný položkový rozpočet bude prílohou zmluvy.**